एक मिनट रुकिए।
मुझे बिल्कुल समझ नहीं आया।
नानी डॉन पाब्लो को जानती थीं?
कैसे?
और उन्होंने एक-दूसरे को देखा तो क्या कहा?
तुम अभी वह सुनने को तैयार नहीं हो।
हे भगवान। सेक्स के बारे में बात की, है न?
क्या नानी और डॉन पाब्लो ने सेक्स किया?
-ए, नहीं! वह मेरी माँ हैं। -थोड़ा सम्मान दो!
माफ़ कीजिए।
तुम अभी इसलिए सुनने को तैयार नहीं हो क्योंकि, पहले,
मुझे तुम्हें डॉन पाब्लो के बारे में कुछ चीज़ें बतानी है।
याद रहे, मुझे पूरी कहानी समझने में सालों लगे।
और मुझे यह कहानी पहले ही पता है।
मैं जाकर ह्यूगो के जन्मदिन के डिनर में मदद करती हूँ।
पता नहीं रॉल्फ़ किस कलिनरी स्कूल में गया था,
पर उसके टाको दे गुइसादो…
माफ़ करना, रॉल्फ़।
दरअसल यह बिल्कुल क्रम में है।
मुझे बुरा महसूस हो रहा था।
लास कोलिनास कर्मचारी प्रवेश
मैंने हुलिआ का दिल जीतने का सबसे अच्छा मौका खो दिया था।
पर हमेशा की तरह, मेमो मुझे ख़ुश करने के लिए मौजूद था।
इस बारे में मत सोचो कि तुमने क्या खोया।
इस पर ध्यान दो कि तुमने क्या पाया।
आख़िरकार अगले हफ़्ते तुम्हारे माँ की आँख की सर्जरी होगी।
तुम सही हो। मुझे उस बारे में नहीं सोचना चाहिए जो मैंने खोया।
अरे, हाँ। क्योंकि जिस चीज़ से तुम गुज़रे, वह बेहद दर्दनाक था।
चैड तुम्हारे तोहफ़े का श्रेय ले गया
और उत्तम बॉयफ्रेंड बन गया।
अब तुम उन्हें हर दिन काम पर चूमते हुए,
प्यार जताते हुए, और एक-दूसरे की आँखों में आँखें डालते हुए देखोगे।
अरे, हाँ, इस बारे में सोचो भी मत।
न सोचने में मेरी मदद के लिए धन्यवाद, मेमो।
मैं बस काम करना, पैसे कमाना
और जितना संभव हो हुलिआ और चैड को नज़रअंदाज़ करना चाहता हूँ।
-हैलो, हुलिआ। ए, चैड। -हैलो, माक्सिमो।
यह कठिन होगा।
आकापुल्को
पैंतीस साल की भव्यता फ़ोटोग्राफी प्रदर्शनी
दशकों के दौरान लास कोलिनास की...
हमारी नई फ़ोटो प्रदर्शनी में आपका स्वागत है।
शुरू करने से पहले, आप जितनी चाहिए फ़ोटो ले लीजिए।
दौरे के बाद, हम गैलरी में एक छोटी सी रिसेप्शन रखेंगे।
और इससे पहले कि आप पूछें, हाँ, वहाँ मुफ़्त की शराब होगी।
क्या मैं पत्रकारों के मन की बात जानती हूँ?
हम जल्द ही शुरू करेंगे।
वह 1949 था।
आरंभ दिवस - लास कोलिनास 1949
1949।
तो, आपने तभी लास कोलिनास में काम करना शुरू किया था?
नहीं, ह्यूगो। मेरी उम्र सौ साल नहीं है।
पर तभी डॉन पाब्लो ने
लास कोलिनास में अपनी यात्रा शुरू की थी।
यह सुंदर है न, विक्टर?
तुम्हारे पिताजी वहाँ काम करेंगे ताकि वह किसी दिन कुछ ख़ास बन सकें।
तुम पहले से ही ख़ास हो।
हाँ, पाब्लितो,
वह इंसान जो स्कूल में हमेशा अव्वल आया और अब टायर की दुकान में काम करता है।
पाब्लितो, मेहनती पिता जो कभी हार नहीं मानते हैं।
पाब्लितो,
वह इंसान जिसने शहर की सबसे समझदार और सुंदर लड़की से शादी की।
और मैं तुम्हारी हर पसंदीदा चीज़ खरीद सकूँगा। ठीक है, बेटे?
और शायद किसी दिन तुम भी मेरे साथ वहाँ काम करोगे।
ए, तुम सड़क के बीच खड़े हो। हटो!
-शांत हो जाओ, जान। -चुम्मी।
तुम यह कर सकते हो। तुम काफ़ी सफल होगे।
लास कोलिनास
मुझे तुम्हारा काम सच में पसंद आया, तो क्यों न तुम वापस सोमवार को आओ?
बहुत-बहुत धन्यवाद। मैं ज़रूर आऊँगा, मिस।
-बहुत-बहुत धन्यवाद। -तुम्हारा स्वागत है।
माफ़ कीजिए।
मुझे उम्मीद है कि यूरोप से आपकी फ्लाइट आरामदायक थी।
अगर आपको अपना सामान ढूँढने में मदद चाहिए, तो मेरा एक दोस्त एयरपोर्ट में काम करता है।
-तुम्हें कैसे पता कि मैं अभी-अभी... -आपकी सिगरेट यूरोपियन ब्रैंड की हैं।
आपकी घड़ी में समय अब भी सात घंटे आगे है,
जिसका मतलब है आप अभी-अभी पहुँची हैं।
और अगर कोई विकल्प होता, तो कोई भी इस गर्मी में
-ऊनी सूट नहीं पहनता। -बहुत ख़ूब।
ए। क्या तुम मेरे अगले उम्मीदवार हो?
सर। हाँ, सर। पाब्लो बोनीया।
विश्वास नहीं होता है। एक और दिन, एक और मूर्ख।
तुम मालिक की पत्नी को परेशान कर रहे हो।
दरअसल, डॉन अंटोनिओ, तुम्हें इस आदमी को नौकरी देनी चाहिए।
मिस यवॉन, सही कर्मी नियुक्त करने में समय लगता है।
और निकालने में एक पल नहीं लगता।
इसीलिए मुझे लगता है कि यह हमारे स्टाफ़ का
शानदार सदस्य बन सकेगा।
यहाँ लास कोलिनास में तुम्हारे उज्ज्वल भविष्य के नाम।
बधाई हो, पाब्लो। तुम्हें नौकरी मिल गई।
तुमने मॉनिका को निकाल दिया?
यह ज़रूरी था।
तुमने हमारे महत्वपूर्ण प्रेस इवेंट के दिन ही इवेंट कोऑर्डिनेटर को निकाल दिया।
जैसा कि मैंने कहा, यह ज़रूरी था।
मुझे आज सुबह ही पता चला कि वह "एस्पेक्टैक्युलर" मैगज़ीन को
हमारे अतिथियों की जानकारी दे रही थी।
भगवान, मुझे पत्रकारों से नफ़रत है।
मैं अभी आई!
चिंता मत करो। यह कार्यक्रम सफल होगा।
और यह हमें प्रचार दिलाएगा और उन निवेशकों को आकर्षित करेगा जिनकी हमें ज़रूरत है।
तुमने सही कहा।
बेशक़, तुम हमेशा सही कहते हो।
तुम्हें मछली की गंध आ रही है?
उन्हें यह पता चलने वाला था कि नौकरी से निकाली जाने के बाद,
मॉनिका ने तीन काम किए ताकि वह कार्यक्रम पूरी तरह से बर्बाद हो जाए।
पहला, उसने फ्रिज बंद कर दिया
और कार्यक्रम का सारा खाना ख़राब कर दिया।
दूसरा, उसने पूरे कमरे में मछली की गंध फैला दी।
और तीसरा, उसने गलीचे पर रेड वाइन डाल दी।
और वह भी सस्ती वाइन नहीं।
खाना ख़राब हो गया, गलीचा गंदा हो गया
और यहाँ मछली की बू आ रही है।
एक बार मैंने सीवर्ल्ड ऑर्लैंडो के लिए कुछ विज्ञापन किए थे।
कार्यक्रम रद्द करने के लिए काफ़ी देर हो चुकी है।
पत्रकार लॉबी में ही हैं।
यह 20-मिनटों का दौरा है और फिर हम सीधे इस कमरे में आएँगे।
-तुम्हें यह ठीक करना होगा। -मुझे?
हाँ। मेरे सबसे भरोसेमंद आदमी को इससे निपटना होगा।
दुर्भाग्यवश, डॉन पाब्लो दौरे का हिस्सा है, तो मैं केवल तुम पर ही निर्भर हूँ।
ठीक है। मुझे पता है मुझे क्या करना होगा।
कृपया, तुम्हें यह ठीक करना होगा।
पता नहीं। उन्हें पूल में मेरी ज़रूरत है।
अरे, चलो भी। तुम हमेशा मेरी मदद करते हो।
चलो भी। तुम मेरे भाई हो, मेरे दोस्त हो।
तुम मेरे "भाई-दोस्त" हो।
-कृपया, कृपया। -ठीक है, चैड।
पर केवल इसलिए क्योंकि हम "भाई-दोस्त" हैं।
आह, 50 का दशक। क्या दौर था।
मैंने यही सुना है। मैं पैदा भी नहीं हुई थी।
डॉन पाब्लो, 50 के दशक में लास कोलिनास कैसा था?
ख़ैर, डायेन, यह बढ़िया सवाल है।
वह रोमांचक बदलावों का समय था।
दोपहर को दो बजे पूल के सामने, जिटरबग सीखो।
पूडल स्कर्ट? आज के बच्चों में क्लास नहीं है।
अरे, एल्विस प्रेस्ली ने उनकी पीढ़ी को ख़राब कर दिया है।
हम दोबारा यहाँ कभी नहीं आएँगे।
यह लीजिए। हडसन ऑन द रॉक्स।
माफ़ करना, मेरा मतलब बर्बन ऑन द रॉक्स।
रॉक हडसन मेरा दोस्त है।
हमें रूम 237 में विद्युतीय समस्या सुलझानी है।
श्री. और श्रीमती डेविडसन।
आप पहली बार लास कोलिनास आए हैं।
यहाँ रुकने का आनंद लीजिए।
अरे, बेशक़।
तो, डॉम पेरिन्यॉन के छह क्रेट पीछे पहुँचे हैं।
उनमें से तीन मेरी कार की पिछली सीट में डाल दो।
मैं ऐसा नहीं कर सकता।
सही कहा।
मैंने पीछे की सीट में रसोई की आपूर्तियाँ रखी हैं।
शैम्पेन डिक्की में रख दो।
पाब्लो। मेरे साथ स्कॉच लोगे?
मुझे ख़ुशी होगी, श्री. डेविडसन, पर मैंने अपनी पत्नी से वादा किया था कि मैं...
याद रहे, हम यहाँ मना नहीं करते हैं।
अतिथि को वही मिलता है जो उन्हें चाहिए।
मुझे आपके साथ स्कॉच पीकर ख़ुशी होगी।
मेरे बेटे।
डैडी!
देखिए मैंने क्या बनाया।
यह आप हैं।
और यह यहाँ लास कोलिनास है।
और यहाँ मैं आपके साथ काम कर रहा हूँ।
मुझे बेहद पसंद आया।
मैं तुम्हारे साथ काम करने को बेसब्र हूँ।
यह तुम्हारे लिए है।
धन्यवाद, डैड।
तुम्हारा स्वागत है, मेरे बेटे।
हैलो, जान।
नोरा।
रुकिए।
तुमने कुछ कहा?
नहीं तो।
नहीं, मैंने कहा।
मेरी नानी और डॉन पाब्लो एक-दूसरे को 50 के दशक में जानते थे?
मैं भी उलझन में पड़ गया था।
जैसे जब तुम एक कहानी बताने की कोशिश में होते हो और एक बच्चा तुम्हें टोकता रहता है।
तुम्हें अंदाज़ा है यह समय का क्रम याद रखना कितना कठिन है?
माफ़ करना।
-वैसे, आप बढ़िया कहानी सुना रहे हैं। -अरे। धन्यवाद।
अब, मैं कहाँ था?
मुझे नहीं लगता कि तुम्हें तुम्हारे बेटे को
उस होटल में काम करने के लिए प्रेरित करना चाहिए।
कल रात, उन्होंने मेरे कज़िन को चोरी के इलज़ाम में निकाल दिया,
पर वह कभी ऐसा नहीं कर सकता है।
पक्का डॉन अंटोनिओ ने तुम्हारे कज़िन को फँसाया।
वह हमेशा होटल से चोरी करता रहता है। जो भी हाथ लगे।
वह दर्जन रूम सर्विस मेनू का क्या करेगा?
तुम वहाँ काम नहीं कर सकते, पाब्लो।
तुम्हें समझ नहीं आ रहा मैं यह हमारे लिए कर रहा हूँ?
सच में? तुम घर पर रहते ही नहीं हो।
यह ऐसा है कि मानो होटल के अतिथि
तुम्हारे लिए अपने परिवार से ज़्यादा ज़रूरी हैं।
ठीक है। मैं नौकरी छोड़ दूँगा।
पर उससे पहले,
मुझे सुनिश्चित करना होगा कि डॉन अंटोनिओ किसी और की ज़िंदगी बर्बाद न करे।
मैं विक्टर के लिए कैसा उदाहरण बनूँगा अगर मैंने कुछ नहीं किया?
आपकी चाबियाँ।
अरे, यह मेरी कार नहीं है।
यह कार यहाँ से ले जाओ और तुरंत यवॉन की कार लेकर आओ!
यह तुम्हारी कार है, डॉन अंटोनिओ।
उसमें रेसॉर्ट का सामान क्यों है?
यह अजीब है।
तो वही डॉन अंटोनिओ का अंत था।
अलविदा, फेलिसिया।
तुमने मुझे सुना, ह्यूगो? मैंने कहा, "अलविदा, फेलिसिया।"
हाँ, अब कोई यह नहीं कहता है।
जो भी हो।
उस दिन बाद में,
पाब्लो अपनी पत्नी से किया वादा पूरा करने और नौकरी छोड़ने यवॉन के पास गया।
ठीक है, शुभरात्रि।
मिस यवॉन।
हाँ?
यहाँ काम करना मेरे लिए एक शानदार मौका रहा है...
मुझे पता है तुम क्या कहना चाहते हो, पाब्लो।
और, हाँ, तुम इसके हक़दार हो।
हमारे नए जनरल मैनेजर बनने पर बधाई हो।
अरेनाल स्ट्रीट का नन्हा पाब्लितो
डॉन पाब्लो बन गया था।
डॉन पाब्लो बोनीया हेड ऑफ़ ऑपरेशन्स
वह अब नौकरी छोड़ने वाला नहीं था।
माफ़ करना, डॉन पाब्लो?
हाँ?
मैं लुपे हूँ। मुझे अभी-अभी लॉन्ड्री रूम में नौकरी मिली है।
इस मौके के लिए धन्यवाद। मैं हमेशा पूरी मेहनत से काम करूँगी।
स्वागत है, लुपे।
मुझे पता है कि यहाँ काम करके तुम बदल जाओगी।
हमें इसे उठाकर पूछना चाहिए कि तुम मदद करने आ सकते हो?
आमतौर पर यह तीन से पाँच घंटों तक सोती है।
तो शायद हम बिना पूछे जा सकते हैं।
तुम यहाँ हो, बदबूदार मछली।
तुमसे मिलकर भी ख़ुशी हुई, फुज्जीदार-बालों वाले बिगड़ैल लड़के।
अरे। मैं भी मछली से बातें कर रहा था।
ठीक है, एक समस्या सुलझ गई।
दूसरी, खाना। क्या रसोई से फिर खाना मिल सकता है?
नहीं। उन्होंने अभी शिफ्ट ख़त्म की है।
कर्मचारी प्रवेश द्वार के सामने वाले खाने के ठेले।
जाओ और उनसे कहो कि वे अपना खाना यहाँ ले आएँ।
रुको, मैं यह स्पैनिश में कैसे पूछूँ?
उनसे सार्वभौमिक भाषा में बात करो।
पैसे। और पैसे।
"जल्दी, जल्दी।"
टाकोस ताज़ा जूस
इन पैसों से मछली की बू क्यों आ रही है?
आख़िरी समस्या। यह दाग।
यह रेड वाइन है। इन दागों को मिटाना असंभव है।
यह खाने के दाग जितना ही बुरा है।
हमारे टेब्लेक्लोथ में इतने सारे दाग हैं
कि लोगों को लगता है कि वह शानदार डिज़ाइन है।
मेमो, तुमने समस्या सुलझा दी।
बेशक़! हमें मेरी माँ का टेब्लेक्लोथ चाहिए!
नहीं, दोस्त, हमें और वाइन चाहिए।
लास कोलिनास में डेविस संग्रह
आह, 60 का दशक।
इतनी सारी यादें और अंधकार।
डॉन पाब्लो, वह कैसा दौर था?
वैसे, यह एक और बढ़िया सवाल है, डायेन।
वह रोमांचक बदलावों का समय था।
और पूल के पास दोपहर दो बजे, ट्विस्ट करना सीखिए।
यह आजकल बेहद लोकप्रिय है।
बिकिनी? अरे, आज के बच्चों में क्लास नहीं है।
बीटल्स ने उनकी पीढ़ी को बिगाड़ दिया।
हम यहाँ दोबारा कभी नहीं आएँगे।
यह लीजिए। दो डीन मार्टीनी।
माफ़ करना, मेरा मतलब है ड्राई मार्टीनी।
डीन मार्टिन मेरा दोस्त है।
हमें रूम 237 में लीक ठीक करना है।
श्री. और श्रीमती डेविडसन।
आप लास कोलिनास में पहली बार आए हैं।
यहाँ रुकने का आनंद लीजिए।
अरे, बेशक़।
मेरे साथ हमारा पारंपरिक स्कॉच लोगे?
अतिथि को वही मिलता है जो उन्हें चाहिए, श्री. डेविडसन।
डॉन पाब्लो के नाम।
डॉन पाब्लो के नाम!
हैलो, जान।
मुझे पता है देर हो गई, पर…
कुछ अतिथि चाहते थे कि मैं थोड़ी देर रुकूँ।
यह क्या है?
प्यारे विक्टर,
मुझे खेद है कि मैं तुम्हारे और तुम्हारी माँ के साथ अब और नहीं रह सकता।
वह होटल को बुरी जगह समझती है,
पर वह जगह नहीं जहाँ मैं हमें बेहतर जीवन देने के लिए काम करता हूँ।
यह जान लो कि मैं यह सब तुम्हारे भविष्य के लिए कर रहा हूँ।
और, मेरे बेटे, मुझे पता है कि किसी दिन, तुम मेरे साथ यहाँ काम करोगे।
वाइन की महक सूँघो।
यह चेवी चेज़ की बैचलर पार्टी जैसी है।
सेलिब्रिटी हॉलीवुड की चहल-पहल से बचने के लिए अरसे से यहाँ आते रहे हैं।
जॉन वेन, एवा गार्डनर,
और एक साधारण डेटाइम एमी अवार्ड नॉमिनी,
डायेन डेविस।
1967 नववर्ष की पूर्वसंध्या
चैड! यहाँ वापस आओ!
चैड। चैड!
चैड!
मेरे बेटे के लिए माफ़ी चाहती हूँ।
मैंने उसे सावधान होने को कहा था, पर कभी-कभी वह मेरा कहा भूल जाता है।
अरे, मेरे शिष्टाचार कहाँ हैं?
डायेन डेविस।
पाब्लो बोनीया।
मैं बहुत बड़ा प्रशंसक हूँ।
तो फिर तुम जानते होगे कि मुझे यहाँ आकर कितनी ख़ुशी मिली।
मुझे कुछ समय के लिए एलए से निकलना था।
टैब्लॉइड्स मेरे, मेरे बेटे के बारे में इतनी बुरी बातें
लिख रहे थे, मेरे अतीत में झाँक रहे थे।
मुझे समझ नहीं आया मैं कहाँ जाऊँ। इसलिए मैं प्लेन में चढ़ी और...
आप यहाँ सुरक्षित हैं।
धन्यवाद।
अब, अगर आप मुझे माफ़ करें,
तो मैं नववर्ष की पूर्वसंध्या में अपने बेटे की राह देख रहा हूँ।
मैं उसे यहाँ नौकरी का प्रस्ताव देने वाला हूँ।
अपने बेटे के साथ यह रेसॉर्ट चलाओगे? कितना दिलचस्प है।
हाँ।
कमबख़्त लड़का। चैड!
चैड, तुरंत यहाँ आओ!
उस शाम, डॉन पाब्लो इस इंतज़ार में थे कि
आख़िरकार उनका बेटा लास कोलिनास में काम करेगा।
डॉन पाब्लो, एक राज्याध्यक्ष पोकर में हार रहा है
और चाहता है कि तुम उसके साथ रहो क्योंकि तुम उसके लिए हमेशा क़िस्मतवाले होते हो।
मेरा बेटा आने वाला है।
अतिथि को वही मिलता है जो उन्हें चाहिए।
बस एक राउंड।
पर डॉन पाब्लो के लिए,
वह कभी एक ही राउंड नहीं था।
मैं आपका इंतज़ार करके थक गया हूँ विक्टर
-सुप्रभात, नोरा। -पाब्लो।
विक्टर मुझसे बात नहीं कर रहा क्योंकि हम नववर्ष की पूर्वसंध्या में नहीं मिल पाए।
मैं घर गया था, और वह खाली था। तुम जानती हो क्या हुआ?
वह अपनी माँ के साथ मेक्सिको सिटी चला गया।
मैं चाहता था कि वह मेरे साथ लास कोलिनास में काम करे।
उस जगह ने तुम्हारे परिवार के साथ जो किया,
उसके बाद, क्या तुम्हें लगता है विक्टर तुम्हारे साथ काम करना चाहता है?
तुम्हारे साथ जो किया, उसके बाद?
पाब्लो…
उस जगह की वजह से तुम उस रात अपने बेटे को ही भूल गए।
अब वह कहता है कि वह तुम्हें भूल जाना चाहता है।
मुझे खेद है।
उसके बाद से,
डॉन पाब्लो ने जो किया उसके प्रायश्चित के लिए, वह हर रात उस टेबल पर बैठते थे।
पर उन्हें यह भी उम्मीद थी कि किसी दिन
उनका बेटा अपना निर्णय बदल लेगा और उनके पास वापस लौटेगा।
इस बीच, नोरा ने अपने ख़ुद के परिवार को दूर करने के लिए
कभी डॉन पाब्लो को माफ़ नहीं किया…
उससे दूर रहो, बेटे।
…उसे बदलकर यह इंसान बनाने के लिए
न ही लास कोलिनास को माफ़ किया।
तुम क्यों रो रहे हो?
मेरी आँख में नींबू का रस चला गया।
हमने कर दिखाया, है न? सब सुंदर दिख रहा है।
"जल्दी, जल्दी।" हाँ, "जल्दी"। हाँ।
हमने तीनों समस्याएँ सुलझा दी थीं।
तो, अब सब कुछ... नहीं, रुको। रुको।
चौथी समस्या भी थी।
और यह वाली तीनों से ज़्यादा भयानक थी।
मेरी माँ के साथ यह किसने किया?
गूगली आँखें मुझे हमेशा हँसाती है।
हम क्या करेंगे?
यह फ़ोटो पूरे दौरे का अंतिम पड़ाव है।
रुको। मुझे पता है कि कौन मदद कर सकता है।
क्या कहते हो?
-यह कारगर होगा। -बेशक़ कारगर होगा।
माफ़ करना। मैं अब भी गूगली आँखों के बारे में सोच रहा हूँ।
और यह रहा 80 का दशक।
आकापुल्को का नया सुनहरा दौर,
और मैं हूँ इसकी सुनहरी लड़की।
पर सैलून इसे हनी-जिंजर बुलाते हैं।
डॉन पाब्लो, 1981।
यह बढ़िया सवाल है, डायेन।
वह रोमांचक बदलावों का समय था।
-तो, तुम "एस्पेक्टैक्युलर" के लिए काम करते हो? -हाँ, दो सालों से।
शायद हम एक-दूसरे की मदद कर सकते हैं।
बेशक़ कर सकते हैं।
फटे हुए टी-शर्ट? आज के बच्चों में क्लास नहीं है।
ब्रिटिश अराजकतावादी पंक आंदोलन की दूसरी लहर ने
इस पीढ़ी को बिगाड़ दिया है।
-हाँ, हम यहाँ दोबारा कभी नहीं आएँगे। -नहीं।
हाँ, यह लीजिए। दो फ़िल कॉलिंस।
मेरा मतलब है टॉम कॉलिंस।
फ़िल कॉलिंस मेरा दोस्त था।
और जोआन कॉलिंस भी।
कल रात, रूम 237 में एक अथिति चल बसा।
मैंने सुना कि उन्होंने पानी में कदम रखा और बिजली का झटका लगा।
श्री. और श्रीमती डेविडसन
आप पहली बार लास कोलिनास आए हैं।
यहाँ रुकने का आनंद लीजिए।
अरे, बेशक़।
धन्यवाद, लड़कों। धन्यवाद।
चैड, जाओ और कमरे बुक करो।
-हैलो। -लास कोलिनास में स्वागत है।
कृपया, अपना पहला नाम और उपनाम बताएँगे?
ज़रूर। यह, अह, डायेन…
डेविस है।
-डेविस। -वाह।
एक सेकंड के लिए, मैं अपना उपनाम ही भूल गया था।
-डॉन पाब्लो। -मिस डेविस।
तुम्हें देखकर हमेशा ख़ुशी होती है।
मुझे भी। तुम जानते हो मुझे यह जगह कितनी पसंद है।
यह शर्म की बात है कि…
मुझे बताना नहीं चाहिए...
क्या? तुम मुझे बता सकते हो।
मालिक चल बसे।
और उनकी विधवा बड़े होटल चेन से मिल रही है।
अगले साल तक, लास कोलिनास कॉर्पोरेट होटल बन सकता है।
नहीं। यह अपराध होगा।
इसे जो भी खरीदेगा, उसे कोई बदलाव नहीं लाना चाहिए।
काश तुम ही इसे खरीद रही होती।
वैसे, ग्लूट्स ऑफ़ गोल्ड 3 काफ़ी बिक रही है।
शायद मुझे प्रस्ताव देना चाहिए।
बेशक़, मैं शेराटन और हिल्टन से मुक़ाबला नहीं कर सकती।
-कर सकूँगी? -कहना कठिन है।
क्यों न कोशिश करके देखो?
क्या पूल के पास हमें वह परोस सकोगे?
-जब भी आप चाहें। -डॉन पाब्लो।
बड़ी चेनों ने अपने प्रस्ताव वापस ले लिए।
किसी ने उन्हें बताया कि लास कोलिनास घाटे में जा रहा है।
यह अजीब नहीं है?
बेहद रहस्यमय है।
तो अब, मुझे इसे तुम्हारी दोस्त को बेचना पड़ेगा।
इस बारे में क्या ख़याल है?
शायद अतिथियों को वही मिला जो उन्हें चाहिए था।
तुम्हारा बहुत-बहुत धन्यवाद, यवॉन।
-धन्यवाद। -अलविदा, पाब्लो।
असल में, डॉन पाब्लो की वजह से ही मैं लास कोलिनास खरीद सकी।
तो अगर कोई ग़लती हुई, तो वही ज़िम्मेदार होगा।
और अब, हमारे प्रदर्शन का मुख्य आकर्षण।
डॉन पाब्लो, कृपया आगे बढ़ो।
आप यह पहनना चाहेंगी।
-क्यों? -विश्वास कीजिए। आप समझ जाएँगी।
लास कोलिनास
बढ़िया काम किया।
एक बार फिर, तुमने मुझे प्रभावित किया।
शायद मुझे और जोखिम उठाने चाहिए।
शायद मेरी ड्रेस रेसॉर्ट के गिफ़्ट शॉप में
बढ़िया वृद्धि बनेंगी।
मुझे ख़ुशी होगी अगर हम कभी इस योजना पर चर्चा करें।
अगले हफ़्ते कैसा रहेगा?
तुम में आत्मविश्वास भी है।
ठीक है, चलो समय नोट कर लें।
अच्छा बचाव था।
मुझे पता नहीं तुम क्या कह रहे हो।
मॉनिका ने मुझे बताया कि उसने क्या किया था।
मैं "एस्पेक्टैक्युलर" मैगज़ीन का एडिटर हूँ।
अब जब मॉनिका चली गई, मुझे एक सहयोगी चाहिए जो लास कोलिनास में मेरी मदद करेगा।
मैं ऐसा कभी नहीं करूँगा।
ऐसा मत कहो।
अगर तुम्हारा मन बदले।
मैंने लास कोलिनास को एक आपदा से बचाया था।
रेसॉर्ट में पहले दिन के बाद से, मैं काफ़ी लंबा सफर तय कर चुका था।
मुझे फ़ोन करना, विक्टर।
या मुझसे मिलने आना। तुम जानते हो मैं कहाँ मिलूँगा।
माफ़ करना, डॉन पाब्लो?
हम यहाँ अंग्रेज़ी बोलते हैं। तुम्हें कुछ चाहिए?
मेरा नाम माक्सिमो है।
मैं यहाँ रिसॉर्ट में साक्षात्कार के लिए आया हूँ।
साक्षात्कार वहाँ हो रहे हैं।
मैं जानता हूँ। बात यह है कि...
मैं भी आपकी तरह अरेनाल स्ट्रीट पर पला-बढ़ा।
तुमने अपना नाम क्या बताया?
माक्सिमो गायार्दो रामोस, सर।
नोरा रामोस? हम काफ़ी अरसे बाद मिले।
हाँ। काफ़ी अरसे बाद।
कम से कम मैं यहाँ तुम्हें समय पर बधाई देने पहुँची।
किस बात के लिए?
दादाजी बनने के लिए!
माफ़ करना।
माफ़ करना, मुझे लगा तुम्हें पता था।
अरे, मैं कितनी मूर्ख हूँ।
नहीं, नहीं।
चिंता मत करो। यह शानदार ख़बर है।
हाँ। सच में।
और उसका नाम क्या है?
मारिआनो।
मारिआनो?
क्या यह वही है जिसने आपको वह चिट्ठी भेजी?
हाँ, ह्यूगो।
उसने मुझे यह बताने के लिए चिट्ठी लिखी कि उसके दादाजी,
डॉन पाब्लो, चल बसे।
माक्सिमो। मुझे यह सुनकर खेद हुआ।
कोई बात नहीं।
क्या इसीलिए आप मुझे यह कहानी आज सुना रहे हैं?
हाँ।
उन्होंने एक स्मारक अनुष्ठान आयोजित किया है।
डॉन पाब्लो की ज़िंदगी का जश्न मनाने के लिए।
जेन एयर
मारिआनो मुझे भाषण देने को कह रहा था।
आपको जाना होगा, है न?
तुम्हारे मामा लास कोलिनास से
हँसी-ख़ुशी विदा नहीं हुए थे।
पक्का यह उनके लिए आसान निर्णय नहीं होगा।
नहीं।
फिर भी, मैं डॉन पाब्लो का कर्ज़दार हूँ।
अगर उन्होंने मुझे अपना शागिर्द नहीं बनाया होता, तो आज मैं जो भी हूँ,
वह नहीं बन पाता।
आपने मुझे बुलाया?
-तुमने आज बढ़िया काम किया। -धन्यवाद।
हम स्टाफ़ में कुछ बदलाव करेंगे।
सच में?
हम पूल मैनेजर को पदोन्नत करके उसे मॉनिका की जगह देंगे।
यानी हमें किसी को उसकी जगह देनी होगी।
तुम उस काम के लिए उत्तम होगे।
सच में?
पैसे भी बढ़ेंगे और ज़िम्मेदारियाँ भी।
यह अभी आधिकारिक नहीं है,
पर अगले हफ़्ते जब तुम अपनी माँ की सर्जरी करवाकर वापस लौटोगे,
मैं सुनिश्चित करूँगा कि वह नौकरी तुम्हारी हो।
धन्यवाद, डॉन पाब्लो।
आपको अंदाज़ा नहीं है कि यह मेरे और मेरे परिवार के लिए कितना महत्वपूर्ण है।
मेरे साथ बैठकर एक जाम लेना चाहोगे?
यहाँ लास कोलिनास में तुम्हारे उज्ज्वल भविष्य के नाम।
डॉन पाब्लो के नाम।
उप-शीर्षक अनुवादक: मून कलिता